tartuNLP/wikipedia-smugri-20251201 huggingface dataset:
Making Waves

Making Waves on suomalaisen Hay and Stone -rockyhtyeen studioalbumi. Se on julkaistu vuonna 2006 levymerkillä SM Records Finland.
Kappaleet.
Kaikki kappaleet kirjoittanut Eero Heinonen, ellei toisin mainittu.
Esapekka Lappi

Esapekka Lappi (s. 17. tammikuuta 1991 Pieksämäki) on suomalainen ralliautoilija.
Ura.
Lappi voitti rallin SM-sarjan vuonna 2012 voittamalla kaikki seitsemän osakilpailua yhdessä kartanlukijansa Janne Fermin kanssa. Lokakuussa 2012 Lappi voitti Puolan rallin, joka oli osa rallin Euroopan-mestaruussarjaa.
Vuonna 2013 Lappi voitti Rally of Valais'n, joka oli hänelle ensimmäinen voitto rallin EM-sarjassa.
Rallin EM-sarjan kaudelle 2014 Škoda ilmoitti Lapin ja Sepp Wiegandin ajamaan valmistajan uudella R5-luokan autolla.
Kaudella 2014 Lappi voitti rallin EM-sarjan mestaruuden. Lappi voitti kolme kauden kymmenestä kilpailusta ennen viimeisenä ajettavaa Korsikan rallia ja tarvitsi vain viisi pistettä mestaruuteen. Sepp Wiegandin auto syttyi tuleen rallia edeltävässä testissä eikä ollut pelastettavissa, jolloin Lappi varmisti mestaruuden. Lappi keräsi kaudella 162 pistettä ja Wiegand 128 pistettä kymmenessä kilpailussa yhdestätoista.
Vuosina 2013–2016 Lappi kilpaili Škoda Motorsportin tallissa tehdaskuljettajana MM-sarjan oheisluokkana ajettavassa FIA:n World Rally Championship-2 -sarjassa.
Lappi voitti Skodalla vuoden 2016 Suomen rallissa WRC 2 -luokan. Lappi voitti myös WRC2-sarjan mestaruuden vuonna 2016.
Lapista tuli kaudelle 2017 Tommi Mäkisen johtaman Toyota Gazoo Racingin kolmoskuljettaja kahden muun suomalaisen (Jari-Matti Latvala ja Juho Hänninen) lisäksi. Lappi ei kuitenkaan tule ajamaan täyttä MM-sarjaa, vaan aloittaa sarjan omalta osaltaan myöhemmin, mahdollisesti keväällä 2017. Hän voitti ensimmäisen MM-osakilpailunsa vuoden 2017 Suomen rallissa, uransa neljännessä WRC-autolla ajetussa MM-rallissa. Toisen kerran palkintopallille hän ajoi Sardinian rallissa 2018 ollen kolmas.
Kaudella 2019 Lappi ajoi Citroën World Rally Team -tallissa rallin MM-sarjassa. 
Kaudella 2020 Lappi ajoi M-Sportin Fordilla.
Kauden 2020 päätteeksi Lappi jäi ilman työpaikkaa, koska ei kokenut mielekkääksi ajaa lähinnä ajamisen vuoksi ilman mahdollisuuksia taistella mestaruudesta, ja koska M-Sport edellytti kuljettajien maksavan ajopaikastaan. Hän osallistui kaudella 2021 Rovaniemellä MM-sarjan osakilpailuna ajettuun Arctic Rallyyn WRC2-luokan autolla.
Lappi ajoi MM-rallikaudella 2022 Toyotalla ja vuorotteli tallin kolmosautossa Sébastien Ogierin kanssa.
Kauden 2022 jälkeen kerrottiin, että Lappi siirtyy MM-rallikaudelle 2023 Hyundaille, jossa hän ajaa täyden kauden. Lappi jatkaa Hyundain tallissa vuonna 2024, mutta ajaa vain osassa kauden kilpailuista tallin kolmatta autoa. Lapin tehtävät muuttuvat auton kehitykseen ja tukemaan tallin kahta muuta kuljettajaa mestaruuden tavoittelussa. Lappi on kertonut, että hän itse toivoi väljempää aikataulua henkilökohtaisen elämän vuoksi.
Lappi aloitti MM-rallikauden 2024 Ruotsin MM-rallissa, josta Lappi nappasi uransa toisen MM-osakilpailuvoittonsa.
Kaudella 2025 Lappi ajoi rallin SM-sarjassa Enni Mälkösen kanssa. Lappi ja Mälkönen voittivat SM-sarjan mestaruuden voittamalla viisi kilpailua perättäin.
Kaudella 2026 Lappi jatkaa kilpailua SM-sarjassa Mälkösen kanssa.
Yksityiselämä.
Lappi avioitui Pinja Mökkösen kanssa huhtikuussa 2025. Pariskunnalla on kolme lasta.
Melodifestivalen 2013

Melodifestivalen 2013 oli Ruotsissa 2. helmikuuta – 9. maaliskuuta 2013 järjestetty laulukilpailu, jossa valittiin Ruotsin edustaja vuoden 2013 Eurovision laulukilpailuun. Kilpailun voitti Robin Stjernberg kappaleella You.
Kilpailun kulku.
Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.
1. semifinaali.
Ensimmäinen semifinaali kilpailtiin 2. helmikuuta Telenor Arenalla Karlskronassa.
2. semifinaali.
Toinen semifinaali kilpailtiin 9. helmikuuta Scandinaviumissa Göteborgissa.
3. semifinaali.
Kolmas semifinaali kilpailtiin 16. helmikuuta Skellefteå Kraft Arenalla Skellefteåssa.
4. semifinaali.
Neljäs semifinaali kilpailtiin 23. helmikuuta Malmö Arenalla Malmössä.
Toinen mahdollisuus.
Toinen mahdollisuus kilpailtiin 2. maaliskuuta Löfbergs Lila Arenalla Karlstadissa. Toisessa mahdollisuudessa kilpaili kahdeksan kappaletta, joista puhelinäänestäjät ensin äänestivät neljä toiselle kierrokselle. Neljä toisen kierroksen kappaletta jaettiin kahteen kappalepariin, joista kummastakin toinen äänestettiin finaaliin.
Finaali.
Finaali kilpailtiin 9. maaliskuuta Friends Arenalla Solnassa. Voittajan valitsivat yhdessä 11 maassa kokoontuneet raadit sekä puhelinäänestäjät.
Esa-Matti Long

Esa-Matti Long (ent. Pölhö, s. 1969 Mikkeli) on suomalainen näyttelijä. Hän valmistui Teatterikorkeakoulusta vuonna 1996. 
Longilla on kiinnitys Suomen Kansallisteatteriin, jossa hän on esiintynyt muun muassa Juhanina "Seitsemässä veljeksessä" 1997 ja Vanhalana "Tuntemattomassa sotilaassa" 2007. Hänen ensimmäinen roolinsa Kansallisessa oli nuoren Alan Strangin rooli Peter Shafferin näytelmässä "Equus" vuonna 1996. 2000-luvun puolivälissä hän vieraili kahteen otteeseen ohjaajana Koko-teatterissa. Televisiossa Long on esiintynyt muun muassa sarjoissa "Salatut elämät", "" ja "Roba".
Singaporen eläintarha

Singaporen eläintarha on eläintarha, joka sijaitsee Singaporen pääsaaren keskiosassa. Se on perustettu vuonna 1973. Puisto on rakennettu sademetsään tekojärven rannalle, ja sen pinta-ala on 26 hehtaaria. Siellä on 300 lajia nisäkkäitä, lintuja ja matelijoita, kaikkiaan 2 800 eläinyksilöä.
Eläintarhan tunnetuin eläin oli sumatranoranki Ah Meng, jonka jälkeläisiä on syntynyt tarhassa jo kolmannessa sukupolvessa.
Orangeille ja muille eläimille on koetettu antaa mahdollisimman suuret tilat, jotta ne stressaantuisivat vähemmän. Kalterien sijasta ihmiset ja eläimet on erotettu toisistaan vallihaudoilla. Vuonna 2008 eläintarhan tiikerit raatelivat siivoojan, joka oli kiivennyt niiden vallihaudan yli. Eläintarhassa järjestetään erilaisia näytöksiä, joissa eläimet esiintyvät, sekä ruokintanäytöksiä.
Guelph Storm

Guelph Storm on kanadalainen A-junioreiden jääkiekkojoukkue, joka on perustettu vuonna 1991. Joukkue pelaa OHL:ssä, joka on yksi kolmesta Kanadan ylimmän tason junioriliigoista. Joukkueen 22-vuotisen historian aikana se on pelannut 1 482 ottelua voittoprosentilla 56,4%. Joukkue pelaa kotiottelunsa Guelphin kaupungissa Guelph Memorial Gardens -jäähallissa. Joukkueen otteluiden katsojakeskiarvo on ollut viimeisinä kausina hieman yli 4 000 katsojaa. Joukkue voitti OHL:n mestaruuden (J. Ross Robertson Cup) keväällä 2004. Viime vuosina joukkueen tie on katkennut jo ensimmäiseen pudotuspelikierrokseen. Yhden mestaruutensa lisäksi joukkue on edennyt finaaleihin vuosina 1995 ja 1996.
Joukkueen päävalmentaja on vuodesta 2010 ollut kanadalainen entinen NHL-hyökkääjä Scott Walker. Joukkueessa ovat ennen NHL-uraansa pelanneet muun muassa hyökkääjät Todd Bertuzzi, Dustin Brown, Ryan Callahan ja Jeff O'Neill, puolustajat Drew Doughty ja Dan Girardi sekä maalivahdit Craig Anderson ja Dan Cloutier.
Joukkue.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Sebastian Koch

Sebastian Koch (s. 31. toukokuuta 1962 Karlsruhe, Länsi-Saksa) on saksalainen näyttelijä. Hän on tunnettu muun muassa elokuvista "Operaatio Valkyrie", "Muiden elämä" ja "Black Book". 
Ura.
Koch syntyi Karlsruhessa mutta kasvoi Stuttgartissa. Vuosina 1982–1985 hän opiskeli Münchenissä. Esiinnyttyään Ulmissa ja Darmstadtissa Koch siirtyi berliiniläisiin teattereihin vuonna 1990. Lukuisten televisio- ja elokuvaroolien jälkeen Kochin läpimurtoelokuva oli "Die Zürcher Verlobung – Drehbuch zur Liebe" (), jossa esiintyy myös Christoph Waltz. Tämän jälkeen Koch on esittänyt muun muassa Klaus von Stauffenbergiä "Operaatio Valkyriessa" () ja Albert Speeriä dokumentaarisessa minisarjassa "Paholaisen arkkitehti" (saks. "Speer und Er").
Yksityiselämä.
Koch asuu Berliinissä Birgit Keller -nimisen toimittajan kanssa, ja parilla on tytär. Aiemmin Koch on seurustellut
Anna Schudt -nimisen näyttelijän kanssa, ja "Black Bookin" kuvauksissa tapaamansa Carice van Houtenin kanssa Kochilla oli suhde vuosina 2005–2009.
Vuotamittari

Vuotamittari ("Rhodostrophia vibicaria") on keltaisen ja vaaleanpunaisen kirjava mittariperhoslaji.
Koko ja ulkonäkö.
Etusiivet ovat muodoltaan melko terävät ja sekä ne että takasiivet ovat pohjaväriltään vaaleankeltaiset. Etusiipien poikki kulkee kolme ja takasiipien kaksi tumman ruusunpunaista poikkiviirua, minkä lisäksi kahden uloimman viirun välinen alue on sisältä ulospäin leveälti punertava. Siivissä on ruusunpunainen, viirumainen keskipilkku. Myös siipiripset ovat ruusunpunaiset. Siipiväli 25–29 mm.
Levinneisyys ja lentoaika.
Vuotamittarin levinneisyys ulottuu Etelä- ja Keski-Euroopasta Skandinaviaan ja Keski-Aasiaan. Suomessa se on eteläinen ja erittäin paikoittainen laji, jonka havainnot painottuvat lounaissaaristoon ja Ahvenanmaalle. Idempää etelärannikolta havaintoja on vähemmän, sisämaasta hyvin vähän. Perhoset ovat lennossa kesäkuun loppupuoliskolta heinäkuun lopulle.
Elinympäristö ja elintavat.
Vuotamittari elää kuivilla ja lämpimillä mäntykankailla, kallioilla, rantojen hiekkadyyneillä ja jopa kuivilla rämeillä. Perhoset lähtevät häirittyinä helposti lentoon päivällä, mutta muutoin lento tapahtuu illan hämärryttyä ja etenkin koiraat tulevat valolle. Talvehtii keskenkasvuisena toukkana.
Ravintokasvi.
Toukka elää erilaisilla kasveilla, Suomessa lähinnä kanervalla ("Calluna vulgaris").
Andrija Delibašić

Andrija Delibašić (24. huhtikuuta 1981 Nikšić, Montenegron ST, Jugoslavia – 19. maaliskuuta 2025) oli montenegrolainen jalkapalloilija. Hän edusti pääsarjatasolla muun muassa Espanjassa Mallorcaa ja Rayo Vallecanoa, Portugalissa Benficaa, Bragaa ja Beira-Maria sekä Kreikassa AEK Ateenaa. Hän oli pelipaikaltaan hyökkääjä. Hän pelasi Montenegron maajoukkueessa 21 ottelua ja teki niissä kuusi maalia.
Seurajoukkueura.
Delibašić pelasi vuodet 1999–2004 serbialaisessa FK Partizanissa. Pelaamissaan 100 ottelussa hän teki 48 maalia. Vuonna 2004 Delibašić siirtyi espanjalaiseen RCD Mallorcaan, jossa hän pelasi vuoteen 2005 mutta jonka pelaaja hän oli vuoteen 2008. Hänet lainattiin vuonna 2005 portugalilaiseen SL Benficaan ja kaudeksi 2005–2006 niin ikään portugalilaiseen SC Bragaan. Kauden 2006–2007 Delibašić aloitti kreikkalaisessa AEK Ateenassa ja lopetti portugalilaisessa SC Beira-Marissa. Seuraavan kauden hän vietti Espanjan Segunda Divisiónin Real Sociedadissa.
Delibašić siirtyi vuonna 2008 Mallorcasta Segunda Divisiónin Hércules CF:ään, jossa pelasi kaksi kautta tehden 65 ottelussa 20 maalia. Vuonna 2010 Delibašić siirtyi niin ikään Segunda Divisiónissa pelanneeseen Rayo Vallecanoon, joka nousi kauden 2010–2011 päätteeksi Primera Divisióniin.
Maajoukkueura.
Delibašić pelasi ensimmäisen ottelunsa Montenegron maajoukkueessa 10. lokakuuta 2009 Georgiaa vastaan. Samassa ottelussa hän teki myös ensimmäisen maalinsa, joka vei Montenegron 2–1-johtoon ja jäi ottelun voittomaaliksi. Delibašić teki 7. lokakuuta 2011 Englantia vastaan viime minuutin maalin, joka tasoitti loppulukemat 2–2:een. Hän teki syyskuussa 2012 kaksi maalia vierasottelussa San Marinoa vastaan ja marraskuussa 2012 kaksi maalia kotiottelussa samaa joukkuetta vastaan.
Madeira (joki)

Madeira on Amazonin pisin sivujoki. Se virtaa koilliseen Amazonasin osavaltion läpi ja yhtyy Amazoniin Manausin kaupungissa.
Uomaverkosto.
Madeiran valuma-alue käsittää neljänneksen Brasilian Amazonin alueesta. Valuma-alueen latva-alueet ulottuvat kaakossa Perun puolelle Andeille ja etelässä Bolivian puolelle. Täältä laskeutuu alas useita jokia, joka yhtyvät ensin toisiinsa. Niistä suurimpia ovat idästä länteen lueteltuina Guaporé, San Martin, Blanco, San Miguel, Mamoré, Beni ja Madre de Dios. Näistä muodostuu kaksi suurta sivujokea Madre de Dios ja Guaporé, jotka yhtyvät toisiinsa ja siitä alkaa Madeiran nimellä kulkeva pääuoma. Se virtaa 1 450 kilometriä koko ajan koilliseen, missä se yhtyy Amazonin pääuomaan oikealta puolelta. Tässä yhtymäkohdassa sijaitsee Amazonin valuma-alueen suurin kaupunki Manaus.
Joen pituudesta on kaksi arvoa. Lyhyempi tarkoittaa alla kuvattua tapaa mitata vain Madeiran nimellä merkittyä uomaa. Pitempi arvo 3 250 km saadaan, kun Madeiraa jatketaan Mamorén, Granden, Cainen ja Rochan sivujokien uomilla. Näin tulkittuna Madeiran latvat ulottuvat Andeille asti.
Ilmasto joen latva-alueilla on aluksi vuoristoinen, mutta sivujoet laskevat pian alangolle, jossa on humidi ilmasto metsävyöhyke lännessä ja subtrooppinen tasankoalue idässä. Latvajoen virtaavat alavalle alueelle, missä Madeira muodostaa hetken Brasilian ja Bolivian välisen valtionrajan. Brasilian puolella Rondôniassa joki alkaa Porto Velhon rajalta alkaen laskea nopeammin muodostaen koskia ja virtauksia sisältävän osuuden, joka ei ole purjehduskelpoinen. Tämä osuus on vuonna 2012 peittynyt Santo Antônion padon nostaman patoaltaan alle. Toinen pato, joka kuuluu Jiraun voimalalle, sijaitsee joella 100 kilometriä yläjuoksulle päin ja se valmistui vuonna 2016. Alajuoksulla sijaitsee pieni kaupunki Novo Aripuanã.
Eläimistö.
Joessa elää muun muassa amazonindelfiinejä ja joelle vaeltaa vuosittain kutemaan noin 750 kalalajia.
Käyttö.
Joella harjoitetaan yhä kullanhuuhdontaa.
Alfa Centauri Bb

Alfa Centauri Bb on mahdollinen eksoplaneetta, joka kiertää Auringon naapuritähteä Alfa Centauri B noin 4,36 valovuoden päässä Maasta, Kentaurin tähdistön suunnalla. Jos planeetan olemassaolo varmistettaisiin, löytö olisi erityisen merkittävänä, sillä se olisi Maata toiseksi lähin löydetty eksoplaneetta ja pienimassaisin auringonkaltaista tähteä kiertävä planeetta.
Havainto planeetasta tehtiin La Sillan observatorion 3,6-metrisellä HARPS-teleskoopilla, ja Euroopan eteläinen observatorio ilmoitti siitä julkisesti 16. lokakuuta 2012. Havainto sai osakseen myös skeptisyyttä, ja 10. heinäkuuta 2013 julkaistun tutkimuksen mukaan sen olemassaoloa ei ehkä voi päätellä kerätyn tiedon perusteella. Kysymys on edelleen avoin.
Ominaisuudet.
Alfa Centauri B on K-tyypin pääsarjan tähti eli Aurinkoa hieman viileämpi ja himmeämpi oranssi kääpiö. Alfa Centauri Bb ei ole tähden elinkelpoisella vyöhykkeellä: se kiertää emotähteään noin 0,04 AU:n päässä, ja sen kiertoaika tähden ympäri on vain 3,2357 vrk. Se on todennäköisesti kuuma laavaplaneetta. Planeetan massa on hyvin lähellä Maan massaa (1,13 ± 0,09 ME).
Planeetan pintalämpötilaksi on arvioitu 1 200 °C (1 473 K), joka on korkeampi lämpötila kuin yhdelläkään aurinkokunnan planeetoista. Planeetta on mahdollisesti vuorovesilukkiutunut, jolloin sen sama puolisko olisi aina kääntyneenä kohti tähteä.
Lasse Peltonen (jalkapalloilija)

Lasse Herman Peltonen (s. 3. joulukuuta 1970 Lahti) on entinen suomalainen jalkapalloilija. Hänen pelipaikkansa oli oikea laitahyökkääjä.
Peltonen oli FC Kuusysin kasvatti. Ensimmäiset miesten ottelunsa hän pelasi III divisioonassa seuran reservijoukkue Palloseiskoissa. Peltonen oli mukana Kuusysin liigajoukkueessa jo kaudella 1991, mutta ei esiintynyt yhdessäkään ottelussa. Hän siirtyi kaudeksi 1992 Kakkosessa pelanneen yhteistyöseura Lahden Työväen Palloilijoiden riveihin. Onnistuneen kauden päätteeksi hän palasi Kuusysin liigaryhmään, mutta vietti ensimmäisen kautensa vielä enimmäkseen LTP:n mukana. Peltonen oli myös lyhyellä lainapestillä toisessa liigaseurassa, FF Jarossa.
Kolmannella liigakaudellaan Peltonen oli noussut Kuusysin vakiokokoonpanoon ja hän aloitti jokaisen liigakaudella 1995 pelaamistaan 23 ottelusta. Seura kuitenkin putosi Veikkausliigasta ja Peltonen siirtyi ulkomaille alkuvuodesta 1996 Irlannin pääsarjassa pelanneeseen University College Dublin AFC:n joukkueeseen, jossa pelasi yhden ottelun verran. Suomeen palattuaan hän siirtyi Kuusysin paikalliskilpailijaan Lahden Reippaaseen. Kaudeksi 1997 lahtelaisseurat yhdistyivät FC Lahdeksi, jota Peltonen edusti neljän kauden ajan, ollen seuran luottopelaajia nousussa pääsarjaan ja myös sen ensimmäisillä liigakausilla.
Vuonna 2001 Peltonen siirtyi sarjatasoa alemmas FC Hämeenlinnaan. Kausi päättyi onnistumiseen seuran noustessa liigaan ja Peltosen tehdessä yhteensä 14 maalia, joista neljä loppusarjassa. Hän pelasi vielä yhden pääsarjakauden Hämeenlinnassa, kunnes ammattilaisura päättyi nilkkavammaan vuoden 2002 lopussa. Hän pelasi Veikkausliigassa yhteensä 103 ottelua, joissa teki 8 maalia. Pelaajauransa jälkeen Peltonen on toiminut FC Lahden liigajoukkueen joukkueenjohtajana vuosina 2011–2013. Hän on myös suorittanut B-valmentajatutkinnon.
Koulutukseltaan Peltonen valmistui Tampereen yliopistosta yhteiskuntatieteiden kandidaatiksi sekä kasvatustieteen maisteriksi. Hän on ammattiltaan luokanopettaja. Peltonen on toiminut myös vuodesta 2012 Hollolan kunnanvaltuutettuna sekä Päijät-Hämeen maakuntavaltuutettuna.
Peltonen valittiin Muonion kunnanjohtajaksi maaliskuussa 2017. Hän toimi tehtävässä heinäkuun 2019 loppuun.
Bukit Timahin suojelualue

Bukit Timahin suojelualue (, , ) on luonnonsuojelualue Singaporessa. Se on maan vanhin suojelualue, perustettu 1883, ja siihen kuuluu maan suurin yhtenäinen alkuperäinen sademetsäalue. Puisto sijaitsee Bukit Timahin kukkulan ympärillä.
Pääosa alueen metsästä on alankoalueiden dipterokarpusmetsää, mutta kukkulan rinteillä on myös Singaporen ainoat alueet, joissa kasvaa dipterokarpuskasvien heimon vuoristometsään sopeutuneita lajeja. Puiston biodiversiteetti on suuri, siellä tavataan 40 % kaikista Singaporen kasveista ja eläimistä. Suurikokoinen merantipuulaji "Shorea curtisii" on alueen näkyvimpiä puulajeja. Siellä kasvaa myös durion näköinen, mutta syötäväksi kelpaamaton "Neesia synandra". Harvinaisiin eläinlajeihin kuuluvat rukoilijasirkat ja makeanveden taskuravut. Puistossa on myös muurahaiskäpyjä, jaavanliito-oravia ja kaguaaneja.
Sungei Bulohin kosteikonsuojelualue

Sungei Bulohin kosteikonsuojelualue (, , , ) on luonnonsuojelualue Singaporessa. Se perustettiin lintuharrastajien vuonna 1986 tekemän aloitteen pohjalta. Siellä tavataan ympäri vuoden mangrovesoiden tyypillisiä lajeja kuten taskurapuja ja vesikäärmeitä, ja syyskuun ja maaliskuun väisenä aikana lisäksi muuttolintuja, etenkin vesilintuja ja kahlaajia. 
Puisto sijaitsee Singaporen luoteisosassa katkarapukasvattamoiden keskellä. Se on tärkeä muuttolintujen levähdyspaikka.
Whitby-luokka

Whitby-luokka eli tyyppi 12 oli Britannian kuninkaallisen laivaston 1950-luvun lopulla valmistetun kuuden sukellusveneentorjuntafregatin muodostama alusluokka. Lisäksi valmistettiin kaksi alusta Intian laivastolle.
Intian laivasto.
Intia tilasi 1956 kaksi hieman muuteltua luokan alusta. Alusten aseistuksena oli kaksiputkinen Boforsin 40 millimetrin Mk 5 ilmatorjuntatykki, johon oli liitetty CRBF tulenjohtolaite Britannian alusten STAAG Mk II -laitteen tilalle.
Ryan Stiles

 Ryan Lee Stiles (s. 22. huhtikuuta 1959 Seattle, Yhdysvallat) on yhdysvaltalainen näyttelijä ja koomikko. Hänet tunnetaan parhaiten Lewis Kiniskin roolista "The Drew Carey Show’ssa" sekä esiintymisestään "Whose Line Is It Anyway?" -ohjelman brittiläisessä ja yhdysvaltalaisessa versiossa.
Stiles syntyi viisilapsisen perheen kuopuksena, ja hänen isänsä työskenteli kalankasvattamolla. Stiles jätti koulun kesken 17-vuotiaana ja alkoi luoda uraa stand up -koomikkona. Vuonna 1986 hän liittyi tunnettuun torontolaiseen The Second City -koomikkoryhmään. Kolme vuotta myöhemmin Stiles pääsi mukaan brittiläiseen "Whose Line Is It Anyway" -improvisaatiokomediasarjaan, jossa hän esiintyi vuoteen 1998 asti. Tämän jälkeen hän siirtyi saman ohjelman yhdysvaltalaiseen versioon, jonka viimeiset jaksot tehtiin vuonna 2006. 
Stiles on ollut naimisissa vuodesta 1989 ja hänellä on kolme lasta.
Jaakko Haataja

Jaakko Haataja (23. heinäkuuta 1846 Oulu – 6. elokuuta 1918 Oulu) oli suomalainen Oulussa asunut perämies, runoilija ja merimieslaulujen kerääjä.
Haataja kävi Oulun ala-alkeiskoulun 1856–1857 ja Oulun merikoulun 1871–1872. Hän suoritti laivurin tutkinnon 1872 ja perämiehen tutkinnon 1883. Haataja oli merillä vuosien 1858–1888 välillä. Tämän jälkeen hän jäi maihin ja työskenteli sitten oululaisessa Åströmin nahkatehtaassa. 
Haataja keräsi muistiin merimieslauluja ja -runoja sekä kirjoitti myös itsekin niitä. Hän kirjoitti todennäköisesti myös sanat "Toivon laulu" (Laiva Toivo, Oulu)-nimiseen tunnettuun merimieslauluun, jota fregatti Toivon miehet esittivät Oulussa ensi kerran 1877. Haataja oli itse toiminut Toivo-laivan aliperämiehenä 1874–1875. Haatajan keräämät kokoelmat ovat nykyisin Suomalaisen Kirjallisuuden Seuran kansanrunousarkistossa jonne hänen poikansa Kyösti Haataja lahjoitti niitä 1905 ja 1915.
Paramesvara

Paramesvara eli islamilaiselta nimeltään Iskandar Shah (1344–1424) oli Tumasikin eli Singapuran kuningas noin 1399–1401 ja Malakan sulttaanikunnan perustaja (noin vuonna 1401) ja sen ensimmäinen sulttaani kuolemaansa asti 1424.
Paramesvara oli aatelinen, mahdollisesti kuningas tai prinssi, Majapahitin Palembangista, josta hän pakeni Singapuraan vuoden 1388 tienoilla. Muutaman vuoden hän kaappasi vallan Singapurassa, mutta joutui pian pakenemaan Malakaan, jonne hän perusti hindulais-buddhalaisen kuningaskunnan. Paramesvara kääntyi islamiin 1414 ja otti uudeksi nimekseen Iskandar Shah. Samalla kuningaskunnasta tuli Malakan sulttaanikunta.
Naisten äänioikeuden historian aikajana

Tämä on naisten äänioikeuden historian aikajana. 
1600-luku.
1689
1700-luku.
1718
1734
1755
1756–1778
1776
1800-luku.
1838
1840
1848
1853
1856
1861
1862
1863
1864
1869
1870
1872
1881
1884
1888
1889
1893
1894
1895
1896
1899
1900-luku.
1902
1903
1905
1906
1908
1910-luku.
1910
1911
1912
1913
1914
1915
1916
1917
1918
1919
1920-luku.
1920
1921
1922
1923
1924
1925
1927
1928
1929
1930-luku.
1930
1931
1932
1934
1935
1937
1938
1939
1940-luku.
1940
1941
1942
1944
1945
1946
1947
1948
1949
1950-luku.
1950
1951
1952
1953
1954
1955
1956
1957
1958
1959
1960-luku.
1960
1961
1962
1963
1964
1965
1966
1967
1968
1970-luku.
1970
1971
1972
1973
1974
1975
1977
1978
1980-luku.
1980
1984
1985
1986
1989
1990-luku.
1990
1991
1994
1996
1999
2000-luku.
2001
2005
2006
2015
2021
HMS Chequers

HMS Chequers (viirinumero ?) oli Britannian kuninkaallisen laivaston Ch-luokan hävittäjä.
Valmistus.
Alus tilattiin Scotts Shipbuilding and Engineering Companyltä Greenockista, missä köli laskettiin 4. toukokuuta 1943. Alus laskettiin vesille 30. lokakuuta 1944 ja valmistui 28. syyskuuta 1945.
Palvelus.
Alus myytiin romutettavaksi 23. heinäkuuta 1966.
HMS Cheviot

HMS Cheviot oli Britannian kuninkaallisen laivaston Ch-luokan hävittäjä.
Valmistus.
Alus tilattiin Alexander Stephen and Sonsilta Linthousesta, missä köli laskettiin 27. huhtikuuta 1943. Alus laskettiin vesille 2. toukokuuta 1944 ja valmistui 11. joulukuuta 1945.
Palvelus.
Alus siirrettiin maaliskuussa 1960 koululaivaksi Rosythiin ja myytiin romutettavaksi 22. lokakuuta 1962.
HMS Chevron

HMS Chevron (viirinumero R51) oli Britannian kuninkaallisen laivaston Ch-luokan hävittäjä.
Valmistus.
Alus tilattiin Alexander Stephen and Sonsilta Linthousesta, missä köli laskettiin 18. maaliskuuta 1943. Alus laskettiin vesille 23. helmikuuta 1944 ja valmistui 23. elokuuta 1945.
Palvelus.
Alus myytiin romutettavaksi joulukuussa 1969.
HMS Chieftain

HMS Chieftain oli Britannian kuninkaallisen laivaston Ch-luokan hävittäjä.
Valmistus.
Alus tilattiin Scotts Shipbuilding and Engineering Companyltä Greenockista, missä köli laskettiin 27. kesäkuuta 1943. Alus laskettiin vesille 26. helmikuuta 1945 ja valmistui 7. maaliskuuta 1946.
Palvelus.
Alus muutettiin miinalaivaksi ja myytiin romutettavaksi 20. maaliskuuta 1961.
HMS Chivalrous

HMS Chivalrous (viirinumero ?) oli Britannian kuninkaallisen laivaston Ch-luokan hävittäjä.
Valmistus.
Alus tilattiin William Denny and Brothersilta Dumbartonista, missä köli laskettiin 27. marraskuuta 1943. Alus laskettiin vesille 22. kesäkuuta 1945 ja valmistui 13. toukokuuta 1946.
Palvelus.
Alus myytiin 1954 Pakistanille, joka liitti sen laivastoonsa nimellä "PNS Taimur".
Heksoosit

Heksoosit ovat monosakkarideja, joiden rakenteessa on kuusi hiiliatomia. Heksoosien yleinen rakenne voidaan esittää muodossa C6H12O6. Heksoosit voidaan jakaa ketoheksooseihin ja aldoheksooseihin sen perusteella sisältävätkö ne ketoneille vai aldehydeille tunnusomaisen funktionaalisen ryhmän.
Aldo- ja ketoheksoosit.
Aldoheksoosit sisältävät aldehydiryhmän. Aldoheksoosien rakenteessa on neljä asymmetristä hiiliatomia, joten eri stereoisomeereja on 16 eli 8 diastereomeeria. Aldoheksooseihin kuuluvat monosakkaridit ovat alloosi, altroosi, glukoosi, mannoosi, guloosi, idoosi, galaktoosi ja taloosi. Jokaisella näistä sokereista on - ja -konformaatiot.
Ketoheksoosit sisältävät avoketjuisena ketoneille tunnusomaisen ryhmän. Ketoheksoosien rakenteessa on vain kolme asymmetristä hiiliatomia, jolloin stereoisomeereja on 8 ja diastereomeereja on 4. Ketoheksooseihin kuuluvat fruktoosi, psikoosi, sorboosi ja tagatoosi.Jokaisella näistä monosakkarideista on - ja -konformaatiot.
Heksoosit eivät esiinny liuoksissa yleensä avoketjuisena vaan rengasrakenteisena hemiasetaalina tai -ketaalina. Aldoheksoosit muodostavat tyypillisimmin kuusiatomisen renkaan sisältävän pyranoosin, mutta voivat muodostaa myös viisiatomisen renkaan sisältävän furanoosin. Ketoheksoosit muodostavat yleensä furanoosin.
HMS Childers (R91)

HMS Childers (viirinumero R91) oli Britannian kuninkaallisen laivaston Ch-luokan hävittäjä.
Valmistus.
Alus tilattiin William Denny and Brothersilta Dumbartonista, missä köli laskettiin 27. marraskuuta 1943. Alus laskettiin vesille 27. helmikuuta 1945 ja valmistui 19. joulukuuta 1945.
Palvelus.
Alus myytiin romutettavaksi 22. syyskuuta 1963.
Tengku Hussein

Tengku Hussein, virallisesti sulttaani Hussein Mua'zzam Shah ibni Mahmud Shah Alam (1776–5. syyskuuta 1835) oli Johoren sulttaanikunnan 18. sulttaani 1819–1835.
Johoren sulttaanikunta oli ajautunut kruununperimyskiistaan 1819. Britannia ja Hollanti olivat jo virallisesti tunnustaneet kuolleen sulttaanin nuoremman pojan Abdul Rahmanin uudeksi sulttaaniksi, kun sir Thomas Stamford Raffles asettui tukemaan vanhempaa poikaa Tengku Husseinia. Rafflesin tavoitteena oli vahvistaa Britannian asemaa Malakan salmessa, sillä britit olivat 1816 joutuneet luovuttamaan Jaavan hollantilaisille. Raffles julisti Tengku Husseinin Johoren lailliseksi sulttaaniksi. Uusi sulttaani ja Raffles allekirjoittivat samalla sopimuksen, joka antoi Englannin Itä-Intian kauppakomppanialle oikeuden perustaa kauppa-aseman Singaporeen.
Antti Viskari

Antti Viskari (1. toukokuuta 1928 Joutseno – 4. kesäkuuta 2007 Imatra) oli suomalainen kestävyysjuoksija. Hän edusti urallaan Vuoksenniskan Urheilijoita (vuoteen 1954 sekä vuosina 1958–1970) ja Lappeenrannan Urheilu-Miehiä (1955–1957, 1971–).
Viskari voitti Bostonin maratonin vuonna 1956 ajalla 2.14.14 (reitin pituus 41,1 km). Hän saavutti SM-hopeaa maratonilla vuonna 1961 sekä SM-pronssia 10 000 metrillä vuosina 1952 ja 1953 sekä maratonilla vuonna 1960. Rooman olympialaisissa 1960 hän sijoittui maratonilla 53:nneksi.
Maastojuoksun SM-kilpailuissa Viskari sijoittui henkilökohtaisessa kilpailussa parhaimmillaan seitsemänneksi. Joukkuekilpailussa hän voitti lyhyellä matkalla kultaa 1949 ja hopeaa 1951 sekä pitkällä matkalla kultaa 1953, 1957, 1962 ja 1963 sekä pronssia 1954, 1960 ja 1967.
Viskari juoksi 30 000 metrin juoksun maailmanennätyksen 1.35.03,6 Lappeenrannassa 21. lokakuuta 1956. Ajallaan hän rikkoi Emil Zátopekin aikaisemman ennätyksen 20,3 sekunnilla.
Edelfelt (suku)

Edelfelt on ruotsalainen aatelisuku, joka on ollut edustettuna myös Suomen aatelissa.
Suku on lähtöisin Itä-Götanmaalta. Sen kantaisä, ratsumestari Johan Palm (1637–1700) aateloitiin vuonna 1688 nimellä "Edelfelt" ja esiteltiin seuraavana vuonna Ruotsin ritarihuoneelle aatelisena sukuna numero 1129. Edelfeltit tunnettiin sotilassukuna. Arkkitehti Carl Albert Edelfelt, joka kuului äitinsä puolelta Benzelstierna-sukuun, muutti vuonna 1833 isänsä kuoltua 14-vuotiaana Suomeen enonsa luokse. Hänet naturalisoitiin Suomen aateliin vuonna 1864 ja Edelfelt-suku esiteltiin Suomen ritarihuoneelle aatelisena sukuna numero 237. Vaakunaselitykseen pujahti tuolloin pieni virhe, jonka vuoksi suvun suomalainen haara käytti aluksi erilaista aatelisvaakunaa kuin ruotsalainen.
Suvun suomalainen haara sammui mieslinjalta vuonna 1910 ja lopullisesti vuonna 1934. Ruotsissa suku sammui mieslinjalta 1933 ja naislinjalta 1967, mutta vuonna 1896 Ranskaan muuttanut sukuhaara on yhä elossa.
Hoxtonin rautatieasema

Hoxtonin rautatieasema on London Overgroundin asema Hackneyn alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueilla 1 ja 2. Asema on avattu huhtikuussa 2010.
Hoxtonin asemalta kulkee junia pohjoiseen kohti Highbury &amp; Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.
Mikko Hakko

Mikko Hakko (3. lokakuuta 1884 Laihia – 20. joulukuuta 1946 Oulunsalo) oli suomalainen kiertokoulunopettaja, poliisi, maanviljelijä, kunnallinen luottamushenkilö ja runoilija. Hänen vaimonsa oli Maria Elisa s. Kauppi (1882 Laihia – 1946 Oulunsalo) ja heillä oli neljä lasta. 
Hakko kirjoitti runoja oululaisiin Kaiku, Liitto ja Kaleva -sanomalehtiin sekä Alkuopetus-lehteen. Hän suomensi myös uudelleen Maamme-laulun ja Viktor Rydbergin Ateenalaisten laulun, mutta kumpikaan suomennos ei tullut laajemmalti tunnetuksi.
Frans Nuupala

Frans Adolf Nuupala (22. lokakuuta 1868 Tyrvää – talvella 1916 tai 1917) oli suomalainen filosofian maisteri ja 1900-luvun alussa toimineen Maalaistyöväen puolueen perustaja.
Nuupalan vanhemmat olivat Nuupalan rusthollin omistaja, maanviljelijä Juho Kristian Topi ja Johanna Reku. Hän pääsi ylioppilaaksi Porin lyseosta 1891 ja opiskeli Helsingin yliopistossa valmistuen filosofian kandidaatiksi ja maisteriksi 1895. Nuupala omisti veljensä jälkeen Nuupalan rusthollin 1897–1900.
Nuupalan oli monipuolinen ja menestyksekäs yhteiskunnallinen toimija 1894–1901, kunnes hän 33-vuotiaana lähti mukaan sortokauden politiikkaan. Bobrikoffilaiseksi luettu Nuupala joutui kansallismielisten ajojahdin kohteeksi, erotettiin Helsingin yliopistosta 1903 ja karkotettiin Helsingistä. Nuupala pyrki palauttamaan maineensa ja kirjoitti näistä tapahtumista vuonna 1905 muistelmat, jotka jäivät kuitenkin tuolloin julkaisematta.
Nuupala perusti ensimmäisten eduskuntavaalien edellä "Maalaistyöväen puolueen", koska hänen mielestään sosialidemokraatit ajoivat vain kaupunkityöväestön asiaa. Maalaistyöväen puolueella ja Nuupalan vaaliliitolla oli ehdokkaita vuosien 1907, 1908, 1909 ja 1910 eduskuntavaaleissa, mutta puolue ei päässyt eduskuntaan.
Tuleva sosialidemokraattien voimahahmo Väinö Tanner seurasi Frans Nuupalan poliittisia pyrkimyksiä vuoden 1907 eduskuntavaalien alla toimiessaan itse lehtimiehenä Porissa ja ollessaan itsekin kansanedustajaehdokkaana. Vuonna 1948 ilmestyneessä muistelmateoksessaan "Nuorukainen etsii sijaansa yhteiskunnassa" Tanner kirjoitti Nuupalasta vähätellen ja halveksivaan sävyyn. Tannerin mukaan ”voisi ehkä sanoa, että Nuupala oli tämän maan ensimmäinen kansallissosialisti”. Tannerin elämäkerran kirjoittajan Jaakko Paavolaisen mukaan Tanner ja SDP suhtautuivat Nuupalaan kuitenkin paljon vakavammin kuin Tannerin muistelmat antoivat ymmärtää. Nuupalan ja Maalaistyöväen Puolueen pelättiin ryöstävän SDP:lta maaseudun runsaslukuisen vähäosaisen väestön ääniä.
Nuupala muutti 1911 Inkerinmaalle ja toimi siellä omalaatuisena kiertelevänä puhujana. Hänet vangittiin heinäkuussa 1913 syytettynä luvattoman saarnatoimen harjoittamisesta. Nuupala oli elämänsä loppuun saakka henkikirjoitettu kotipitäjäänsä Tyrväälle. Hänen tarkka kuolinajankohtansa ei ole tiedossa. Tyrvään seurakunnan kirkonkirjoihin on tehty lyijykynällä merkintä, jonka mukaan Nuupala kuoli Inkerinmaalla vuonna 1916. Nuorisoseuraliikkeen historian kirjoittajan Jaakko Nummisen mukaan Nuupala ”sai surmansa vuonna 1917 selvittämättömissä olosuhteissa”. Tuon ajan inkeriläisissä sanomalehdissä Nuupalan kuolemaa ei mainita lainkaan. Eri lähteistä on saatu tieto, jonka mukaan Nuupalan ruumiinsiunauksen toimitti Axel Kajanti. Kajanti toimi pappina Inkerin Skuoritsassa vuosina 1912–1916 ja Venjoella vuosina 1916–1919 ja myöhemmin Lohjan kirkkoherrana.
Haggerstonin rautatieasema

Haggerstonin rautatieasema on London Overgroundin asema Hackneyn alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueella 2. Asema on avattu huhtikuussa 2010.
Haggerstonin asemalta kulkee junia pohjoiseen kohti Highbury &amp; Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.
Shoreditch High Streetin rautatieasema

Shoreditch High Streetin rautatieasema on London Overgroundin asema Hackneyn ja Tower Hamletsin alueiden rajalla Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueella 1. Asema on avattu huhtikuussa 2010.
Shoreditch High Streetin asemalta kulkee junia pohjoiseen kohti Highbury &amp; Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.
WTA Tour Championships 2012

WTA Tour Championships pelattiin 23. – 28. lokakuuta 2012 Istanbulissa, Turkissa. Turnaus käytiin Sinan Erdem Dome -areenalla.
Kaksinpeli.
Puolustava mestari Petra Kvitová jätti turnauksen kesken ensimmäisen ottelunsa jälkeen virustaudin vuoksi. Hänen tilalleen tuli Samantha Stosur. Turnauksen kaksinpelin voitti Serena Williams, joka päihitti loppuottelussa Marija Šarapovan.
Laiskurit

Laiskurit (Bucconidae) on tikkalintujen lahkoon kuuluva heimo.
Tuntomerkit.
Laiskurit ovat pieniä tai keskikokoisia lintuja. Niillä on suuri pää, lyhyet, pyöreäpäiset siivet, tukeva vartalo, lyhyet jalat ja kapea pyrstö.
Levinneisyys.
Laiskureita elää Väli- ja Etelä-Amerikassa.
Aleksandr Ziloti

Aleksandr Iljitš Ziloti (; 9. lokakuuta 1863 Harkova, Venäjän keisarikunta – 8. joulukuuta 1945 New York, Yhdysvallat) oli venäläinen pianisti, säveltäjä ja kapellimestari, Sergei Rahmaninovin serkku.
Aleksandr Ziloti syntyi Harkovassa nykyisen Ukrainan alueella. Hän opiskeli pianonsoittoa Moskovan konservatoriossa Nikolai Zverevin ja Nikolai Rubinšteinin johdolla; musiikinteoriaa hänelle opettivat muiden muassa Sergei Tanejev ja Pjotr Tšaikovski. Hän valmistui konservatoriosta vuonna 1881 ja siirtyi Weimariin jatkamaan opintojaan Franz Lisztin yksityisoppilaana (1883–1886). Hän opetti Moskovan konservatoriossa vuosina 1888–1891 (oppilaana muiden muassa Aleksandr Goldenveizer ja Sergei Rahmaninov) ja esiintyi pianotaiteilijana Euroopassa 1891–1900.
Kapellimestarina Ziloti työskenteli ensin Moskovassa (1901–1903) ja sen jälkeen Pietarissa (1903–1917). Vuonna 1918 Ziloti nimitettiin Mariinski-teatterin intendentiksi, mutta hän pakeni Neuvosto-Venäjältä perheineen Suomen kautta Englantiin ja vuonna 1921 siirtyi New Yorkiin. Vuosina 1925–1942 hän opetti Juilliard-musiikkikoulussa ja esiintyi satunnaisesti pianistina.
Ziloti tuli tunnetuksi ennen kaikkea uuden ranskalaisen ja venäläisen musiikin tulkitsijana, ja häntä pidetään yhtenä Lisztin pianokoulukunnan merkittävimmistä edustajista. Hän esitti ja johti useita kantaesityksiä. Lisäksi hän laati noin 200 pianotranskriptiota. Ziloti vieraili Helsingissä vuosina 1900, 1905 ja 1920.
Marraskuun harmaa valo

Marraskuun harmaa valo on Anssi Mänttärin ohjaama elokuva vuodelta 1993.
Mänttärillä oli suunnitteilla toinen elokuva, mutta rahoittajat vetivät tukensa pois, ja niin hän tarttui vanhaan ideaansa Tallinnassa tehtävästä elokuvasta. Näyttelijät ovat pääosin virolaisia, samoin muut tekijät, ja siksi elokuvan tuotantokustannukset olivat merkittävästi normaalia pienemmät.
Aikalaisvastaanoton määrä oli vähäinen, eikä se ollut kovin innostunutta, mutta eräässä kritiikissä elokuvaa pidetään Mänttärin parhaana. Elokuvan ilmeettömyys ja ankeus saa toiselta kriitikolta nuhteet, toinen taas näkee sen kuvastavan syvää pessimismiä.
Woodlands (Singapore)

Woodlands (, ), joskus myös Woodlands New Town on yksi Singaporen lähiöistä. Se sijaitsee Singaporen pääsaaren pohjoisosassa. 
Nimestään ( eli "Metsämaa") huolimatta itse alueella ei ole yhtään metsää. Se on Singaporen portti Malesiaan, sillä Woodlandsin luoteisesta kärjestä lähtee tie salmen yli Malesian puolelle. 
Alueella on lähinnä asuinrakennuksia. Niiden lisäksi siellä on yksi puisto ja Causeway Point -niminen suuri ostoskeskus.
Liikenne.
Woodlandsissa on viisi Mass Rapid Transit- eli MRT-asemaa: Marsiling, Woodlands ja Admiralty, jotka ovat North South Line -linjalla, sekä Woodlands North ja Woodlands South Thomson–East Coast Line -linjalla, joka kulkee myös Woodlandsin aseman kautta.
Koulutus.
Tekninen ammattikorkeakoulu Republic Polytechnic sijaitsee Woodlandsissa. Siellä toimii myös urheilupainotteinen sisäoppilaitos Singapore Sports School.
Herramme vuorisaarna

Herramme vuorisaarna () on kirkkoisä Augustinuksen kirjoittama Matteuksen evankeliumissa esitetyn vuorisaarnan selitysteos.
Historia.
Augustinus kirjoitti teoksen todennäköisesti vuonna 393. Se oli hänen viides teoksensa sen jälkeen, kun hän sai pappisvihkimyksen vuonna 391. Aiemmin hän oli kirjoittanut Vanhan testamentin kirjojen selityksiä, mutta "Herramme vuorisaarna" oli ensimmäinen, joka käsitteli Uutta testamenttia. Augustinus perustaa eksegeesinsä Matteuksen tekstistä sekä Vanhan että Uuden testamentin teksteihin ja näiden allegoriseen ja symboliseen lukutapaan. Hänellä oli selvästi pyrkimys saattaa kristillinen ajattelu yhteensopivaksi platonismin kanssa.
Augustinus on käyttänyt teoksensa lähteenä muun muassa Cyprianuksen teosta "Herran rukouksesta". Lisäksi hän on saanut vaikutteita Ambrosiukselta, Origeneeltä ja Gregorios Nyssalaiselta. Augustinus korjaili teosta myöhemmin teoksessaan "Peruutuksia" ("Retractationes").
Sisältö.
Augustinuksen mukaan vuorisaarna pitää sisällään Jeesuksen eettisten opetusten ytimen. Augustinuksen oma tulkinta saarnasta on askeettis-mystinen. Hän katsoi, että muutamat harvat kykenevät saavuttamaan Jumalan näkemisen tässä elämässä. Hän muodostaa yhtenäisen tulkinnan vuorisaarnan autuaaksijulistuksista, Isä meidän -rukouksesta sekä sielun kohoamisesta kohti Jumalaa. Tulkinta perustuu lukuun seitsemän: kun kahdeksas autuaaksijulistus tulkitaan pelkäksi yhteenvedoksi, hän saa yhdistettyä julistukset Isä meidän -rukouksessa esitettyyn seitsemään pyyntöön ja edelleen seitsemään Jumalan lahjaan.
HMS Leopard (F14)

HMS Leopard (viirinumero F14) oli Britannian kuninkaallisen laivaston Leopard-luokan fregatti.
Valmistus.
Alus tilattiin 21. elokuuta 1951 vuoden 1945 laivasto-ohjelmassa tilausnumerolla FA01 Portsmouthin telakalta, missä köli laskettiin 25. maaliskuuta 1953. Alus laskettiin vesille 23. toukokuuta 1955 kumminaan prinsessa Marie Louise ja valmistui 30. syyskuuta 1958. Seuraavana päivänä aluksen päälliköksi nimitettiin komentaja R. G. Gaunt.
Palvelus.
Joulukuussa alus liitettiin 7. fregattilaivueeseen, vaikka aluksen miehistön koulutus jatkui edelleen Portlandissa 8. toukokuuta 1959 saakka. Oltuaan 20 vuorokautta levossa Portsmouthissa alus lähti Etelä-Afrikan ja Etelä-Amerikan asemalle. Matkalla alus vieraili ensin Gibraltarilla ja sen jälkeen Abidjanissa 15. kesäkuuta. Abidjanista alus jatkoi Lagosiin, jonne se saapui 20. kesäkuuta, ja edelleen Port Harcourtiin ja Calabariin 28. kesäkuuta.
Alus saapui 12. joulukuuta 1975 Chathamin telakalle, missä järjestettiin iltapäivällä palveluksestapoistoseremonia lipun laskuineen. Alusta ei palautettu palvelukseen, vaan se oli reservissä kaksi vuotta. Alus myytiin 6. heinäkuuta 1977 romutettavaksi A. Howden &amp; Companylle. Alus hinattiin 12. joulukuuta romutettavaksi.
Tampines

Tampines (, ) eli Tampines New Town on Singaporen suurin lähiö. Siellä asuu noin 238 000 asukasta 62 837 asunnossa. Se on saanut nimensä alueella kasvavan mulperikasveihin kuuluvan puulajin "Streblus elongatus" malajijinkielisen nimen "tampines" mukaan. 1970-luvulle asti alueella oli syviä hiekkakuoppia. Alueen kehittäminen kesti kymmenen vuotta. Tampines sai vuonna 1992 YK:n hyvin rakennetun elinympäristön palkinnon.
East Coast Park

East Coast Park (, , ) on puisto Singaporen itärannikolla. Sen rantakaistaleen pituus on 15 km ja kokonaispinta-ala 185 hehtaaria. Puistossa käy vuosittain 7,5 miljoonaa kävijää. Puiston eri osissa on urheilu- ja harrastusmahdollisuuksia ja tilaa eväsretkille. Monet kävijät vain levähtävät palmujen katveessa katsellen merta.
Puistossa järjestetään kilpaurheilutapahtumia kuten marathoneja ja Singaporen triathlon. Myös vuoden 2010 nuorten olympialaisten triathlon kilpailtiin siellä.
HMS Lynx (F27)

HMS Lynx (viirinumero F27) oli Britannian kuninkaallisen laivaston Leopard-luokan fregatti.
Valmistus.
Alus tilattiin 28. kesäkuuta 1951 tilausnumerolla FA02 vuoden 1951 laivasto-ohjelman mukaisesti John Brown and Companyltä Clydebankistä, missä köli laskettiin 13. elokuuta 1953 telakkanumerolla 679. Se laskettiin vesille 12. tammikuuta 1955 ja valmistui 14. maaliskuuta 1957.
Palvelus.
Alus myytiin 1982 Bangladeshille, joka liitti sen laivastoonsa nimellä "Abu Bakr".
Mika Jämiä

Mika Jämiä (s. 1958/1959) on suomalainen toimittaja ja kansalaisaktivisti. Hän on toiminut pitkään "S/v Estelle" -purjelaivan kapteenina.
Elämä.
Porista kotoisin oleva Jämiä on opiskellut tiedotusoppia Tampereen yliopistossa. Hän työskenteli toimittajana vuoteen 1987 saakka ja lähti sen jälkeen mukaan Uusi Tuuli ry:n Estelle-projektiin. Jämiä on ollut mukana myös Greenpeacen toiminnassa. 1980-luvun lopulta hänet muistetaan tempauksesta, jossa Jämiä roikkui Tukholmaan laivastovierailulle matkalla olleen amerikkalaisen taistelulaivan USS Iowan ankkuriketjussa.
Jämiä toimi S/v Estellen kapteenina lokakuussa 2012 Gazan kaistalle suuntautuneella avustuspurjehduksella ja joutui Israelin viranomaisten pidättämäksi.
Craunpaimenkoira

Craunpaimenkoira () on ranskalainen koirarotu.
Ulkomuoto.
Craunpaimenkoira on keskikokoinen koira, jolla on tiheä, kihara karvapeite. Väritys on musta tai mustaharmaa.
Alkuperä.
Rotu on nimensä mukaisesti kotoisin Camarguen vieressä sijaitsevalta Craun alueelta Bouches-du-Rhônen departementista Ranskan eteläosasta. Se paimentaa itsenäisemmin ja enemmän laumaa vartioivalla tavalla kuin esim. enemmän ohjaajan käskyistä riippuvainen bordercollie. Ko. paimennustyyli on syntynyt tarpeesta mukautua paikalliseen siirtolaidun-maatalouteen. Craunpaimenkoira on yksi barbetin elvyttämisprosessissa käytetyistä roduista.
Vuodesta 2009 lähtien paikalliset maatalousjärjestöt ja yksittäiset kasvattajat ja omistajat ovat tehneet yhteistyötä Ranskan kennelliiton, Société Centrale Canine:n, kanssa rekisteröidäkseen rotutyypilliset yksilöt, kirjoittaakseen rotumääritelmän ja perustaakseen rotuyhdistyksen. Rodun harrastajat haluavat bordercollien ja työlinjaisen australiankelpien antaman esimerkin mukaan rotumääritelmän, joka painottaa käyttöominaisuuksien säilyttämisen olevan tärkeämpää kuin koiranäyttelytulokset.
HMS Puma (F34)

HMS Puma (viirinumero F34) oli Britannian kuninkaallisen laivaston Leopard-luokan fregatti.
Valmistus.
Alus tilattiin 28. kesäkuuta 1951 vuoden 1951 laivasto-ohjelmassa tilausnumerolla FA04 Scotts Shipbuilding and Engineering Companyltä Greenockista, missä köli laskettiin 16. marraskuuta 1953 telakkanumerolla 664. Alus laskettiin vesille 30. kesäkuuta 1954 ja valmistui 24. huhtikuuta 1957.
Palvelus.
Alus romutettiin 1976.
HMS Jaguar (F37)

HMS Jaguar (viirinumero F37) oli Britannian kuninkaallisen laivaston Leopard-luokan fregatti.
Valmistus.
Alus tilattiin 28. kesäkuuta 1951 vuoden 1951 laivasto-ohjelman mukaisesti tilausnumerolla FA05 William Denny and Brothersilta Dumbartonista, missä köli laskettiin 2. marraskuuta 1953 telakkanumerolla 1476. Alus laskettiin vesille 30. heinäkuuta 1957 ja valmistui 12. joulukuuta 1959.
Palvelus.
Oltuaan 13 vuotta palveluksessa alus sijoitettiin reserviin. Se sijoitettiin myyntilistalle ja myytiin 1978 Bangladeshille, joka liitti sen laivastoonsa nimellä "Ali Haider".
Jack Harvey

Jack Harvey (s. 15. huhtikuuta 1993 Bassingham, Lincolnshire) on brittiläinen moottoriurheilija.
Hän kuului Mclarenin nuorten kuljettajien kehitysohjelmaan. Harvey aloitti karting-uransa 9-vuotiaana. Vasta vuonna 2006 hänelle alkoi tulla menestystä kartingissa. Hän voitti MSA Super One British -tittelin ja sekä Kartmasters Britannian Grand Prix -tittelin ICA-J-luokassa. Vuonna 2007 Harvey voitti Euroopan KF3-mestaruuden. Vuonna 2008 hän voitti Aasian ja Tyynenmeren KF2-mestaruudet. 
Ura.
Vuonna 2009 Harvey aloitti kilpauransa ajaen Formula BMW Eurosarjassa ajaen Fortec Motorsport -tallissa. Hän sijoittui sarjan loppupisteissä seitsemänneksi voittaen yhden kilpailun ja ajaen kahdesti paalupaikalle. Vuonna 2010 Harvey jatkoi sarjassa ottaen seitsemän voittoa, kahdeksan paalupaikkaa, seitsemän nopeinta kierrosta ja 13 palkintokorokesijoitusta. Hän sijoittui lopulta sarjan toiseksi häviten niukasti Robin Frijnsille joka vei sarjan mestaruuden. Vuonna 2011 Harvey siirtyi Britannian Formula 3-sarjaan Carlin-talliin. Hän sijoittui loppupisteissä sarjan yhdeksänneksi voittaen kauden aikana yhden kilpailun. Vuonna 2012 Harvey jatkoi sarjassa voittaen sarjan mestaruuden saavuttaen seitsemän voittoa, yhdeksän paalupaikkaa, viisi nopeinta kierrosta ja 12 palkintokorokesijoitusta. Vuonna 2013 Harvey kilpaili GP3-sarjassa ART -tallissa, jonka autolla hän ajoi voittoon kotikilpailussaan Silverstonella sekä Monzan toisessa kilpailussa. Hän sijoittui loppupisteissä sarjan viidenneksi.
Vuonna 2014 Harvey siirtyi Amerikkaan kilpailemaan Indy Lights -sarjaan.
Harvey harrastaa ammuntaa, shakkia ja juoksua. Hänen lempikuljettajansa on Michael Schumacher ja suosikkiratanaan hän pitää Macaon Guia Circuit -rataa.
Bloch MB.174

Bloch MB.174 oli sarjan MB.170-178 ranskalaisvalmisteinen kaksimoottorinen ja kolmipaikkainen monikäyttöinen lentokone. Tyyppiä käytettiin pääasiassa kevyenä pommituskoneena ja lentotiedusteluun. MB.174:ää seurasi vielä eräänä merkittävästi mainittavana MB.175, jota käytettiin lähinnä torpedopommittajana toisen maailmansodan jälkeen Ranskassa. MB.175 oli aktiivipalveluskäytössä vuoteen 1950 asti.
Prototyyppiversio MB.170 ei päässyt tuotantoon. Päätyyppiä, MB.174 A3:a valmistettiin arviolta 50 koneyksilöä. Salamasodan syttyessä Saksan hyökätessä Ranskaan kone oli juuri saapunut rintamakäyttöön. Joitain koneyksilöitä päätyi Saksalle.
MB.170-sarjan lentokoneet oli tarkoitettu rynnäköintiin, pommituksiin, hävittäjätehtäviin ja tiedustelutoimintaan. Chantin tietojen mukaan vain 56 lentokonetta valmistui koko sarjasta. Tyypillä lensi ranskalainen kirjailija, "Pikku prinssin" tekijä Antoine de Saint-Exupéry.
Useat verkkoviitteet (ks. listaa alla) mainitsevat konetyypin lento-ominaisuuksien olleen mainioita. Lakikorkeus oli aikalaisekseen suhteellisen harvinaiset 11 000 metriä. Gnome-Rhônen tähtimoottorit antoivat viimeisimmissä kehitysversioissa tehoa 1 100 hevosvoimaa. MB.174 A3:n huippunopeus oli 530 km/h. Aseistus muodostui pääasiassa eteen, taakse alas sekä ylös ampuvista seitsemästä 7,5 mm MAC 1934 konekivääristä. Pommeja varhaisempi muunnos kykeni kuljettamaan 400 kg, mutta myöhäisempi 600 kg.
WildFly

WildFly (tunnettu aiemmin nimellä JBoss AS tai lyhyemmin JBoss) on sovelluspalvelin, joka toteuttaa Java Platform, Enterprise Edition (Java EE) ohjelmistokehitysalustan. WildFly on kirjoitettu Javalla ja on siten laitteistoriippumaton: sitä voi ajaa millä tahansa Javaa tukevalla käyttöjärjestelmällä. WildFlyn on kehittänyt JBoss, joka on nykyään osa Red Hattia. WildFly on GNU Lesser General Public License ohjelmistolisenssin alainen, ja täten ilmainen, avoimen lähdekoodin ohjelmisto. Red Hat tarjoaa kuitenkin kaupallista tukea JBossiin perustuvalle JBoss Enterprise Application Platform (EAP) ohjelmistolle. 
JBoss-brändi yhdistetään yleensä sovelluspalvelimeen. Red Hatin WildFly tuoteperhe sisältää myös sanomajonon (JBoss A-MQ), palveluväylän (JBoss Fuse), datan virtualisoinnin (JBoss Data Virtualisation), data gridin (JBoss Data Grdi), sekä prosessien- (JBoss BPM Suite) ja sääntöjen (JBoss Business Rules Management Suite) hallintaan.
Historia.
Vuonna 1999 Marc Fleury aloitti avoimen lähdekoodin projektin nimeltä EJB-OSS (Enterprise Java Bean Open Source Software), joka toteutti Java 2 Enterprise Editionin (J2EE) EJB rajapinnan. Sun Microsystems pyysi projektia muuttamaan nimeään, koska EJB oli rekisteröity tavaramerkki. EJB-OSS uudelleennimettiin JBOSSiksi, ja myöhemmin JBossiksi.